E.č.: 618 /2019

**Výzva na predloženie cenových ponúk**

podľa ustanovenia § 117 zákona č. 343/2015 Z.Z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

1. **Identifikácia verejného obstarávateľa:**

**Verejný obstarávateľ v zmysle** § 7 ods. 1 písm. b)ZVO

 **Názov**: Stredná športová škola, Trieda SNP 104, Košice

 Sídlo: Trieda SNP 104, Košice 040 11

 Štatutárny zástupca: PaedDr. Tatiana Švecová, riaditeľka

 IČO : 00 521 965

 DIČ: 2020927920

 Telefón: 055/ 6415166

 E-mail: skola@ssske.sk

 Internetová adresa: [www.ssske.sk](http://www.ssske.sk)

 Bankové spojenie : Štátna pokladnica, Bratislava

 Číslo účtu - IBAN: SK44 8180 0000 0070 0019 0141

1. Názov zákazky : **Nákup výpočtovej techniky**

CPV kód: 30213000-5 Osobný počítač

 30213300-8 Stolový počítač

 30237410-6 Počítačová myš

 30237460-1 Počítačová klávesnica

 30232110-8 Laserová tlačiareň

 30191200-6 Spätné projektory

 30237110-3 Sieťové rozhrania

 Stropný držiak na projektor

 MS Office - elektronická licencia pre školy

1. **Opis a špecifikácie predmetu zákazky:**

Podrobný opis a podrobné technické špecifikácie predmetu zákazky (ďalej „Opis PZ“) sú uvedené v dokumente „Opis a špecifikácia predmetu zákazky „ s označením VO – 618/2019

1. **Druh zákazky** : tovar, služba
2. **Rozdelenie predmetu zákazky na časti**: Požaduje sa predložiť ponuku na celý predmet zákazky
3. **Typ zmluvy, ktorá bude výsledkom verejného obstarávania:**

 **Kúpna zmluva** podľa §409 a nasl. Obchodného zákonníka č. 513/1991 Zb. Obchodný zákonník v platnom znení,

 ktorá tvorí prílohu č. 4 k výzve

1. **Miesto dodania predmetu zákazky:** Stredná športová škola **,**  Trieda SNP 104, 040 11 Košice
2. **Lehota na dodanie predmetu zákazky** : **19.12.2019**
3. **Predpokladaná hodnota zákazky : 18.119,58 € s DPH** ( 15.099,65 € bez DPH)

1. **Podmienky účasti**:
	1. Doklad o oprávnení dodávať tovar v rozsahu, ktorý zodpovedá predmetu zákazky . Uchádzač musí byť oprávnený „dodávať požadovaný tovar“.
* Predloží doklad o oprávnení poskytovať tovar ( živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky. V prípade, že uchádzačom je občianske združenie, alebo nadácia, uchádzač predloží potvrdenie Ministerstva vnútra SR o vedení v registri a stanovy/zriaďovaciu listinu.
* Verejný obstarávateľ nepožaduje predloženie originálu alebo úradne overenej kópie vyššie uvedených dokladov.
	1. Užívateľskú dokumentáciu výrobku (návod na použitie, údržbu, servis)
	2. Všetky dokumenty musia byť vyhotovené a predložené v slovenskom jazyku.
1. **Cena a spôsob jej určenia**
	1. Uchádzač k vypracovaniu návrhu ceny použije formulár „Ponuka“ – príloha 1
	2. Celková cena za predmet zákazky bude zároveň návrhom uchádzača na plnenie kritéria Celková cena za predmet zákazky.
	3. Ak uchádzač je platcom DPH uvedie cenu bez DPH, hodnotu DPH a Celkovú cenu do ktorej bude zahrnutá aj DPH, zaokrúhlená na dve desatinné miesta. DPH bude účtovaná v aktuálnej sadzbe podľa všeobecne záväzných právnych predpisov, platných v čase fakturácie.
	4. Uchádzač ktorý nie je platcom DPH, neuvádza ani sadzbu a ani hodnotu DPH ale uvedie len Celkovú cenu.
	5. Uvádzané počty ako aj názvy položiek nie je prípustné meniť.
	6. Cena je maximálna a nebude možné ju meniť smerom hore, musí byť stanovená v zmysle zákona NR SR č.18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.
	7. Navrhovaná zmluvná cena musí obsahovať všetky náklady uchádzača potrebné k dodaniu / poskytnutiu/zhotoveniu predmetu zákazky, vrátane dopravy na miesto určenia, vyloženia tovaru v mieste určenia a primeraný zisk. Uchádzačovi nevznikne nárok na úhradu dodatočných nákladov, ktoré si opomenul započítať do ceny predmetu zákazky.
2. **Lehota viazanosti:**  Ponuka bude platná do 31.12.2019
3. **Obsah a vyhotovenie ponuky a dokladov predkladaných spolu s ponukou.**

Obálka s ponukou musí obsahovať:

* 1. Originál vyplnený a podpísaný dokument oprávnenou osobou s názvom „ Ponuka“ - návrh uchádzača na plnenie kritéria (Príloha 1)
	2. Originál formulára Čestné vyhlásenie uchádzača podľa §32 - príloha č. 2, vyplnený a podpísaný oprávnenou osobou, opatrený pečiatkou
	3. Originál formulára „Čestné vyhlásenie uchádzača/záujemcu“ (§ 23 odst.3) – príloha č. 3, vyplnený a podpísaný oprávnenou osobou, opatrený pečiatkou
	4. Originál dokumentu podľa bodu 5 tejto Výzvy k preukázaniu splnenia požiadaviek na obchodné a zmluvné podmienky, t.z. **„ Návrh Kúpnej zmluvy**“, vyplnený a podpísaný oprávnenou osobou, opatrený pečiatkou

- príloha č.4

* 1. Doklady podľa bodu 10. tejto Výzvy, preukazujúce splnenie podmienok účasti – výpis zo ŽR, OR, prípadne iné doklady podľa bodu 10.1.
1. **Spôsob predloženia cenovej ponuky:**

Ponuky sa predkladajú v slovenskom jazyku a v mene EUR;

Cenová ponuka sa predkladá v uzavretom obale. Vonkajší uzatvorený obal musí byť označený nasledovne:

* Obchodné meno alebo názov, sídlo, miesto podnikania alebo obvyklého pobytu uchádzača,
* Adresa doručenia uvedená v bode 1
* Označenie: **„ VO-Výpočtová technika“ – Neotvárať**.
1. **Lehota na predkladanie ponuky : do 9.12.2019 do 11.00 hod**
* Doručenie poštou alebo osobne na adresu verejného obstarávateľa. V prípade doručenia poštou musí byť ponuka doručená v stanovenej lehote.
* Adresa, na ktorú sa majú ponuky doručiť je uvedená v bode 1 tejto výzvy;
* Cenová ponuka predložená po uplynutí lehoty na predkladanie cenových ponúk sa vráti odosielateľovi neotvorená, ak odosielateľ bude známy.
* Cenové ponuky doručené v lehote na predkladanie cenových ponúk sa nevracajú. Zostávajú ako súčasť dokumentácie postupu verejného obstarávania.
1. **Kritérium hodnotenia ponúk:**

Najnižšia cena celkom za celý predmet zákazky definovaný v tejto výzve.

Návrh na plnenie daného kritéria uchádzač predloží v rámci tejto výzvy na predloženie ponuky vyplnením Prílohy č. 1 – Ponuka

V prípade uchádzača, ktorý nie je platcom DPH bude posudzovaná cena celkom.

Pravidlo uplatnenia kritéria vyhodnotenia ponúk: Poradový systém.

Ponuke s najnižšou celkovou cenou predmetu zákazky bude priradené prvé miesto, ostatným ponukám druhé, tretie atď. Úspešnou ponukou sa stane ponuka, ktorá sa umiestni na prvom mieste.

1. **Zrušenie verejného obstarávania**

Verejný obstarávateľ môže zrušiť použitý postup zadávania zákazky z nasledovných dôvodov:

* Nebude predložená ani jedna ponuka
* Ani jeden uchádzač nesplní podmienky účasti
* Ani jedna z predložených ponúk nebude zodpovedať požiadavkám určeným v tejto výzve
* Ak sa zmenili podmienky, za ktorých sa vyhlásilo toto verejné obstarávanie
1. **Podmienky financovania:** Predmet zákazky sa bude financovať zo zdrojov obstarávateľa, formou bezhotovostného platobného styku, na základe faktúry vystavenej bezodkladne po dodaní tovaru, so splatnosťou 14 dní odo dňa doručenia faktúry.
2. **Poskytovanie podkladov k verejnému obstarávaniu**:

V tejto Výzve sú uvedené všetky podklady na predloženie cenovej ponuky, ďalšie súťažné podklady sa preto neposkytujú.

1. **Ďalšie informácie verejného obstarávateľa:**
	1. Do procesu vyhodnocovania cenových ponúk zadávania zákazky s nízkou hodnotou budú zaradené cenové ponuky subjektov, ktoré splnili požiadavky a podmienky uvedené v tejto výzve.
	2. Subjekty, ktoré predložia cenové ponuky majú pre daný účel postavenie uchádzača.
	3. Predložená ponuka bude podkladom pre obstarávateľa v zmysle zákona č. 343/2015 Z.z. v znení neskorších predpisov pre výber dodávateľa v rámci zadania zákazky v súlade s § 117, preto z nej nevyplývajú pre verejného obstarávateľa žiadne záväzky.
	4. Po vyhodnotení cenových ponúk bude uchádzačom doručené oznámenie o výsledku vyhodnotenia cenových ponúk (e-mailom, prípadne poštou).
	5. S úspešným uchádzačom bude podpísaná Kúpna zmluva na plnenie predmetu zákazky.
	6. Ak úspešný uchádzač z akéhokoľvek dôvodu odstúpi od podpisu zmluvy, verejný obstarávateľ môže vyzvať na uzatvorenie zmluvy ďalšieho uchádzača v poradí.
	7. Všetky náklady spojené s prípravou a predložením cenovej ponuky, účasťou vo verejnom obstarávaní znáša uchádzač a to bez akéhokoľvek finančného nároku za účasť v danom postupe voči verejnému obstarávateľovi a bez ohľadu na výsledok verejného obstarávania . Uchádzači nemajú nárok na náhradu nákladov spojených s účasťou na tomto obstarávaní.
	8. Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami obstarávateľa.

Prílohy výzvy :

1. Opis a špecifikácia predmetu zákazky - VO 618/2019
2. Formulár „Ponuka - Návrh uchádzača na plnenie kritéria“ - príloha 1/ návratka
3. „Čestné vyhlásenie uchádzača podľa §32“ - príloha č. 2 / návratka
4. „Čestné vyhlásenie uchádzača/záujemcu“ (§ 23 odst.3) – príloha č. 3 / návratka
5. „ Návrh Kúpnej zmluvy – príloha č.4 / návratka

V Košiciach 29.11. 2019

Vypracovala: Ing. Jaroslava Drabyčová Schválila: PaedDr. Tatiana Švecová

 vedúca TEČ riaditeľka školy

VO 618/2019

**OPIS A ŠPECIFIKÁCIA PREDMETU ZÁKAZKY**

(Tovary / služby)

1. Opis predmetu zákazky
2. Všeobecná charakteristika predmetu zákazky

|  |  |
| --- | --- |
| Názov:  | Nákup výpočtovej techniky |
| CPV | 30213000-5 Osobný počítač30213300-8 Stolový počítač30237410-6 Počítačová myš30237460-1 Počítačová klávesnica30232110-8 Laserová tlačiareň30191200-6 Spätné projektory30237110-3 Sieťové rozhrania  Stropný držiak na projektor  MS Office - elektronická licencia pre školy  |
| Druh  | Tovar  |

1. Zoznam položiek a množstvo po dobu plnenia zmluvy

|  |  |  |  |
| --- | --- | --- | --- |
| Pol.č. | Názov položky – nové/nepoužívané  | MJ | množstvo |
| 1.2.3.4.5.6. | Počítač AiOLaserová tlačiareňProjektorRouterStropný držiak na projektor Microsoft Office Standard 2019 OLP NL AE (pre školy) alebo ekvivalent minimálne v kvalite MS office Standard 2019 OLP NL AE – pre školy  | KsKsKsKsKsks | 20111121 |

1. Členenie predmetu zákazky na samostatné časti:

 **NIE**

1. Funkčná špecifikácia predmetu zákazky:

 Technika pre výuku, administratívu

1. Technická špecifikácia predmetu zákazky:

 **Nový, nepoužívaný**  *(repas nie je prípustný)*

1. Spôsob preukázania splnenia požiadaviek na predmet zákazky:

 Uvedené vo Výzve na predloženie ponuky

1. Obchodné a zmluvné podmienky:

|  |  |  |
| --- | --- | --- |
| Č.p. | Názov požiadavky  | Hodnota  |
| 7.01 | Druh zmluvy  | Kúpna zmluva  |
| 7.02 | Doba na ktorú má byť uzavretá zmluva v mesiacoch odo dňa jej uzavretia  | 2 |
| 7.03 | Postupnosť dodávky | nie |
| 7.04 | Miesto dodania | Stredná športová škola, Trieda SNP 104, 040 11 Košice |
| 7.05 | Lehota dodania  | 18.12.2019 |
| 7.06 | Spôsob platby  | Faktúrou vystavenou max. do 10 dní po dodaní tovaru  |
| 7.07 | Splatnosť faktúry  | 15 dní odo dňa doručenia faktúry  |
| 7.08 | Záruka  | Min.24 mesiacov Pri poruche tovaru v rámci záruky – výmena ks za ks do 24 hod minimálne v parametroch zadaných pri súťaži |

Vypracovala: Ing. J. Drabyčová, vedúca TEČ

1. **Zoznam položiek predmetu zákazky s podrobnou špecifikáciou**

– Funkčná, technická špecifikácia tovaru – nový, nepoužívaný

|  |  |  |  |  |
| --- | --- | --- | --- | --- |
| Položka č.  | Názov položky  | Funkčná špecifikácia  | MJ (ks) | Technická špecifikácia – minimálne parametre |
| 1 | Počítač  | Odborná učebňa  | 20 | All In One počítač, CORE i3-9100T 3.1G 4C, 8GB DDR4 2,6\_SODIMM, 1TB HD 5400RPM 2.5\_7MM, 128GB SSD DVD-RW,23.8\_WVA\_FHD, Windows 10 SK, 720P kamera, klávesnica, myš |
| 2 | Laserová tlačiareň | Odborná učebňa | 1 | laserová čierno-biela, multifunkčná tlačiareň, A4, do 38 str./min. čiernobielo, 1200x1200 dpi, automatický podávač dokumentov, automatická duplexná tlač, WiFi, LAN |
| 3 | projektor | Odborná učebňa  | 1 | projektor DLP, 1920 x 1200 (WUXGA), 3500 ANSI lm, kontrast 10 000:1, životnosť lampy: 3500 hod., hlučnosť do 34 dB, reproduktor, HDMI, VGA, RCA |
| 4 | router | Odborná učebňa – sieťové pripojenie na internet | 1 | WiFi router, 802.11ac, 1x WAN, 1000 Mb/s WAN, 4x LAN, 1000 Mb/s LAN, port USB 2.0 |
| 5 | stropný držiak na projektor | Odborná učebňa | 1 |  |
| 6 | Microsoft Office Standard 2019 OLP NL AE (pre školy) alebo ekvivalent minimálne v kvalite MS office Standard 2019 OLP NL AE – pre školy  | Odborná učebňa -elektronická licencia pre školy | 21 | obsahuje: Word, Excell, PowerPoint, OneNote, Outlook s Business Contact Manager, Publisher, Office online |

Kontroloval: RNDr. S. Sušinka, učiteľ informatiky

V Košiciach 27.11.2019 Schválila: PaedDr. Tatiana Švecová, riaditeľka

Príloha 1

**Ponuka**

návrh uchádzača na plnenie kritéria

Váš list číslo/zo dňa Vybavuje / linka Košice

Vec:

**Predloženie ponuky pri zadávaní zákazky postupom podľa § 117 zákona o verejnom obstarávaní.**

Na základe Vašej výzvy, ktorú ste nám zaslali na predloženie ponuky (ďalej „Výzva“). pri zadávaní zákazky postupom podľa § 117 Zákona č. 343/2015 o verejnom obstarávaní a o zmene a doplnení niektorých zákonov v platnom znení (ďalej „zákon o VO“) Vám zasielame túto ponuku a v prílohe ďalšie doklady a dokumenty požadované v uvedenej výzve.

1. Identifikačné údaje uchádzača:

|  |  |
| --- | --- |
| Obchodný názov:  |  |
| Adresa sídla:  |  |
| IČO: | DIČ: | * + IČ DPH:
 |
| Údaje o platbe DPH | Sme / Nie sme platcami DPH.[[1]](#footnote-1) |
| Štatutárny zástupca:  |  |
| Telefón / e-mail:  |  |
| Spoločnosť zapísaná: Obchodný/Živnostenský1 register .......................................................................................................................................................................................................... |

1. Názov predmetu zákazky.

„Nákup výpočtovej techniky“

1. Návrh uchádzača za predmet zákazky

|  |  |  |  |  |  |  |
| --- | --- | --- | --- | --- | --- | --- |
| P.č. | Za predmet  | ks | Eur bez DPH/ks | Eur bez DPH za predmet spolu | DPH v Eurách | EUR s DPH za predmet spolu |
| 1 | Počítač  | 20 |  |  |  |  |
| ***SEM napíšte Názov výrobku*** |  |  |  |  |
| 2 | Laserová tlačiareň  | 1 |  |  |  |  |
| ***SEM napíšte Názov výrobku*** |  |  |  |  |
| 3 | Projektor | 1 |  |  |  |  |
| ***SEM napíšte Názov výrobku*** |  |  |  |  |
| 4 | Router  | 1 |  |  |  |  |
| ***SEM napíšte Názov výrobku*** |  |  |  |  |
| 5 | Stropný držiak na projector  | 1 |  |  |  |  |
| ***SEM napíšte Názov výrobku*** |  |  |  |  |
| 6 | Microsoft Office Standard 2019 OLP NL AE, alebo ekvivalent minimálne v kvalite MS office Standard 2019 OLP NL AE – pre školy  | 21 |  |  |  |  |
| ***SEM napíšte Názov výrobku*** |  |  |  |  |
| **Celková cena za predmet zákazky v EURách** |  | -------- |  |

**K ponuke prikladáme technické špecifikácie ponúkaných produktov (prospekty).**

Uchádzač, ktorý je platcom DPH uvedie všetky položky. Uchádzač, ktorý nie je platcom DPH sadzbu DPH ani hodnotu DPH neuvádza.

V ........................, dňa ............................

 .........................................................

 odtlačok pečiatky a podpis uchádzača

 meno, priezvisko št atutárneho zástupcu

 uchádzača oprávneného konať vo vzťah och

Príloha 2

Identifikačné údaje uchádzača: Názov, sídlo, IČO, tel. kontakt, e-mail kontakt

**Vyhlásenie uchádzača/záujemcu**

1. Vyhlasujeme, že súhlasíme s podmienkami verejného obstarávania na predmet zákazky pod názvom:

**„Nákup výpočtovej techniky“**

Vyhlasujeme, že

1. Všetky predložené doklady a údaje uvedené v ponuke sú pravdivé a úplné.
2. Nemáme nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu. (v zmysle § 32 ods. 1 písm. b)
3. Nemáme daňové nedoplatky v Slovenskej republike alebo v štáte sídla, miesta podnikania alebo obvyklého pobytu. (v zmysle § 32 ods. 1 písm. c)
4. Nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. (v zmysle § 32 ods 1 písm. f)
5. Nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mi bola právoplatne uložená sankcia.
6. Nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností.
7. Vyhlasujeme, že dávame písomný súhlas k tomu, že doklady, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona o ochrane osobných údajov v znení neskorších predpisov.

V ........................, dňa ............................

 .........................................................

odtlačok pečiatky a podpis uchádzača

 meno, priezvisko št atutárneho zástupcu

uchádzača oprávneného konať vo vzťah och

Príloha 3

Identifikačné údaje uchádzača: Názov, sídlo, IČO, tel. kontakt, e-mail kontakt

**Čestné vyhlásenie uchádzača/záujemcu**

Ako uchádzač, ktorý predložil ponuku v rámci postupu zadávania zákazky vyhláseného na obstaranie predmetu zákazky s názvom **„Nákup výpočtovej techniky**“ výzvou na predkladanie ponúk ktorú ste nám zaslali, týmto

# čestne vyhlasujem, že

v súvislosti s uvedeným postupom zadávania zákazky:

* Som nevyvíjal a nebudem vyvíjať voči žiadnej osobe na strane verejného obstarávateľa ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („**zainteresovaná osoba**“) akékoľvek aktivity, ktoré by mohli viesť k zvýhodneniu nášho postavenia v súťaži,
* Som nevyvíjal a nebudem vyvíjať voči žiadnej osobe na strane verejného obstarávateľa priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania pravdivé a úplné informácie.

V …….......................……. dňa……………

 .........................................................

podpis a odtlačok pečiatky uchádzača

 meno, priezvisko št atutárneho zástupcu

uchádzača oprávneného konať vo vzťah och

pRíLOHA 4

**návrh kúpna zmluva č. ……………………**

uzavretá v súlade s § 409 a nasl. zákona č. 513/1991 Zb. (Obchodný zákonník) v znení neskorších predpisov

(ďalej len zmluva)

medzi nasledovnými zmluvnými stranami:

**Kupujúci:**

Názov: **Stredná športová škola, Trieda SNP 104, Košice**

Sídlo: Trieda SNP 104, 040 11 Košice

IČO: 00521965

DIČ: 2020927920

Zastúpená: PaedDr. Tatiana Švecová – riaditeľka školy

Bankové spojenie: Štátna pokladnica

IBAN: SK44 8180 0000 0070 0019 0141

a

**Predávajúci:**

Obchodný názov:

Adresa:

Zapísaný v .................... č. .........................

Zastúpený:

IČO:

DIČ:

IČ DPH:

Bankové spojenie:

IBAN:

PREAMBULA

Zmluvné strany uzatvárajú túto Zmluvu v súlade s Výsledkom postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej “ZVO”) na predmet zákazky **„Nákup výpočtovej techniky“.**

1. Základným účelom tejto Zmluvy je v súlade s výsledkom VO zabezpečenie kúpy tovaru uvedenom v čl. I tejto Zmluvy, ktorý bude v súlade s touto Zmluvou kupovať Kupujúci od Predávajúceho.

Čl. I

PREDMET zmluvy

1. Predmetom tejto Zmluvy sú podmienky nákupu a predaja **Výpočtovej techniky** (ďalej len „Tovar“). Zmluvné strany sa Dohodli, že za účelom kúpy Tovaru podľa tejto Zmluvy uzatvoria spôsobom popísaným v tejto Zmluve túto Kúpnu Zmluvu, v ktorej budú špecifikované všetky detaily kúpy Tovaru.
2. Predávajúci sa zaväzuje dodať za podmienok stanovených touto Zmluvou kupujúcemu tovar a kupujúci sa zaväzuje tovar prevziať a zaplatiť kúpnu cenu Dohodnutú v súlade s podmienkami tejto Zmluvy.

Čl. II

TOVAR a podmienky dodania tovaru

1. Tovar je presne špecifikovaný v Opise predmetu zákazky (ďalej len „OPZ“) použitom v súťažných podkladoch vo VO – 618/2019 ako aj v ponuke Predávajúceho predloženej do VO (ďalej len „Ponuka“). OPZ tvorí Prílohu č. 1 tejto Zmluvy a Ponuka Prílohu č. 1 tejto Zmluvy.
2. Ponuka pozostáva zo zaslanej návratky reprezentujúcej rozhodujúce tovary, ktoré hodlá kupujúci nakúpiť, ocenených Predávajúcim, ktoré dodáva Predávajúci s uvedením jednotkových cien bez DPH/s DPH.

1. Predávajúci sa zaväzuje dodať Tovar v najlepšej kvalite špecifikovanej v OPZ a v plne funkčnom a bezchybnom stave.
2. Predávajúci sa zaväzuje dodať Tovar na vlastné náklady.

Čl. III

Miesto, čas a podmienky dodania tovaru

1. Predávajúci je povinný dodať tovar do objektu Kupujúceho: Stredná športová škola, Trieda SNP 104, 040 11 Košice (ďalej len „Miesta dodania Tovaru“) v termíne do 19.12.2019.
2. Predávajúci je povinný Kupujúcemu avizovať odoslanie tovaru (dodávky) v deň vyskladnenia telefonicky, e-mailom, SMS, alebo iným vhodným spôsobom s uvedením dňa doručenia zákazky.
3. Tovar musí byť dodaný v súlade s OPZ riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného Tovaru, podpisom preberacieho dokladu splnomocneným zástupcom Predávajúceho a Kupujúceho a preškolením pracovníkov Kupujúceho. V preberacom doklade bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, Ponuky, tejto Zmluvy a Objednávky. V preberacom doklade Kupujúci vyznačí uspokojivé dodanie Tovaru. V prípade vád, tieto sa vyznačia v preberacom doklade a tento môže byť podkladom pre fakturácie až po odstránení vád dodávky Tovaru. K preberaciemu dokladu bude priložený dodací list Predávajúceho.

Čl. IV

kúpna cENA

1. Cena za Tovar musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z .z., ktorou sa vykonáva Zákon o cenách v znení neskorších predpisov (ďalej len „Cena“).
2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru, tak aby bola zabezpečená jeho dostatočná ochrana pred jeho poškodením alebo znehodnotením (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie, vykládku a ekologickú likvidáciu použitých jednorázových obalov) a primeraný zisk Predávajúceho.
3. Cena za dodávku tovaru musí byť zhodná s predloženou cenovou Ponukou dodávateľa, a bola vyhodnotená ako víťazná cenová ponuka.

Celková cena predmetu Zmluvy bez DPH: ........................... EUR

 Sadzba DPH: ............................%

 Celková cena predmetu Zmluvy s DPH: ........................... EUR

1. Právo na zaplatenie zmluvnej ceny vzniká predávajúcemu riadnym plnením jeho záväzku.
2. Predávajúci sa zaväzuje dodať Tovar na vlastné náklady v požadovanej lehote, čase a cene uvedenej v čl. IV, bod 3..

Čl. V

DOBA PLATNOSTI ZMLUVY

Táto Zmluva sa uzatvára na obdobie **2** **mesiacov** odo dňa nadobudnutia jej účinnosti.

Čl. VI

PLATOBNÉ PODMIENKY A FAKTURÁCIA

1. Predávajúci sa zaväzuje fakturovať tovar kupujúcemu po uskutočnení dodania tovaru.
2. Faktúra vystavená Predávajúcim bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry Predávajúceho bude originál/fotokópia preberacieho dokladu Tovaru opatreného pečiatkou a podpisom Kupujúceho.
3. Lehota splatnosti faktúry Predávajúceho je 15 kalendárnych dní odo dňa doručenia faktúry Kupujúcemu. Ak predložená faktúra nebude vystavená v súlade s touto Zmluvou, Kupujúci ju bezodkladne vráti Predávajúcemu na prepracovanie. Opravená faktúra je splatná do 15 kalendárnych dní odo dňa jej opätovného doručenia Kupujúcemu.
4. Kupujúci sa zaväzuje za dodaný Tovar zaplatiť Predávajúcemu Cenu podľa cenovej ponuky, ktorú Predávajúci predložil do VO a tejto Zmluvy na základe faktúry vystavenej Predávajúcim po dodaní Tovaru a podpísaní preberacieho dokladu, formou bezhotovostného platobného styku.
5. Kupujúci neposkytne Predávajúcemu žiaden preddavok na zrealizovanie predmetu plnenia Zmluvy.

Čl. VIII

ZÁRUČNÁ DOBA, reklamácie A ZODPOVEDNOSŤ ZA VADY

1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
2. Za vady tovaru sa považujú vady týkajúce sa množstva, akosti, vyhotovenia, obalov a balenia, ako aj dodanie iného tovaru než určuje zmluva, vady v Tovaroch potrebných na užívanie Tovaru ako aj právne vady.
3. Predávajúci sa zaväzuje dodať Tovar bez vád. Tovar musí spĺňať zákonné požiadavky a byť v súlade s technickými normami, prípadne inými normami alebo predpismi, ktoré sa na neho vzťahujú.
4. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru 24 mesiacov (2 roky) (ďalej len „Záručná doba“) od prevzatia Tovaru Kupujúcim, t.j. odo dňa uvedeného na preberacom protokole, alebo dátume prevzatia uvedenom na faktúre spolu s podpisom preberajúceho.
5. Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ a Ponuke a že Tovar bude spôsobilý na použitie za účelom na aký sa Tovar obvykle používa.
6. V prípade vád má právo Kupujúci si uplatniť počas záručnej doby niektorý z týchto nárokov, resp. ich kombináciu:
* Výmena vadného predmetu plnenia ks za ks do 24 hod minimálne v zadaných parametroch
* Odstránenie vád opravou na náklady Predávajúceho (ak sú vady opraviteľné)
* Dodanie chýbajúceho množstva
* Zníženie ceny o zľavu, ktorá zodpovedá zníženie hodnoty v dôsledku vád, najmenej však 10% z ceny vadného plnenia
* Odstúpiť od zmluvy celkom alebo z časti (podľa vzájomnej dohody)

Kupujúci je oprávnený výber nároku oznámiť Predávajúcemu do 14 dní od oznámenia vady. Pri uplatnení nároku je Kupujúci oprávnený určiť Predávajúcemu lehotu na plnenie, inak je predávajúci povinný splniť nárok v primeranej lehote. V prípade výmeny tovaru začína plynúť nová záručná doba. V prípade opravy tovaru sa záručná doba predlžuje o dobu od oznámenia vady tovaru do prevzatia opraveného tovaru kupujúcim.

1. Predávajúci nezodpovedá za vady Tovaru spôsobené nesprávnou manipuláciou, alebo nevhodným skladovaním Kupujúceho ako aj vonkajšími udalosťami, ak ich spôsobil Kupujúci.
2. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca Zmluvnej záručnej doby (ďalej len „Uplatnenie záruky“).
3. Predávajúci reklamácie uskutoční aj písomnou formou, s minimálne týmto obsahom:
* Dátum dodania Tovaru, číslo dodacieho listu, resp. číslo Faktúry.
* Druh a množstvo dodaného tovaru
* Popis chýb a ich prejavy
* Voľba nároku, ak vznikla Kupujúcemu
* Popis odstránených reklamovaných vád

Čl. IX

ZRUŠENIE, odstúpenie od ZMLUVY

1. Túto Zmluvu možno zrušiť:
* písomnou Zmluvou Zmluvných strán, a to dňom uvedeným v takejto Zmluve; v Zmluve o ukončení Zmluvy sa súčasne upravia aj nároky Zmluvných strán vzniknuté na základe alebo v súvislosti so Zmluvou,
* písomným odstúpením od Zmluvy ktoroukoľvek zo Zmluvných strán,
* písomnou výpoveďou.
1. Kupujúci je oprávnený odstúpiť od Zmluvy (ďalej len „odstúpenie Kupujúceho“) v prípade, ak:
* Kupujúci dodatočne zistil, že predávajúci nespĺňa podmienky uvedené v § 32 zákona o VO,
* proti Predávajúcemu začalo konkurzné konanie alebo reštrukturalizácia,
* Predávajúci vstúpil do likvidácie,
* Kupujúci mal tri a viac Oprávnených reklamácii k podstatnej časti dodávky Tovaru:
* Predávajúci nedodal tovar v požadovanej lehote a čase podľa Zmluvy,
* Predávajúci dodal iný tovar ako je špecifikovaný v prílohe žiadosti o predloženie cenovej ponuky,
* Predávajúci nedodal tovar v požadovanej kvalite,
* Predávajúci nedodal tovar vôbec.
* Predávajúci koná v rozpore s touto Zmluvou a/alebo Objednávkou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni.
1. Predávajúci je oprávnený odstúpiť od Zmluvy v prípade, ak Kupujúci poruší Zmluvu podstatným spôsobom. Za podstatné porušenie Zmluvy sa považuje, ak sa Kupujúci dostane do omeškania s úhradou faktúry viac ako 60 dní od Zmluvného termínu splatnosti faktúry.
2. Odstúpenie od Zmluvy musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane. Odstúpenie od Zmluvy je účinné dňom doručenia druhej zmluvnej strane.
3. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.
4. Túto Zmluvu môže každá zo zmluvných strán písomne vypovedať bez udania dôvodu. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

Čl. X

ZMLUVNÉ POKUTY A ÚROKY Z OMEŠKANIA

1. V prípade, že Predávajúci nedodá Tovar v súlade so Zmluvou (riadne) a v Zmluvnom termíne (včas) má Kupujúci právo požadovať za každý začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
2. V prípade omeškania Kupujúceho s úhradou faktúry, má Predávajúci právo za každý začatý deň omeškania požadovať úrok z omeškania v zákonnom stanovenej výške, okrem prípadov vyššej moci.

Čl. XI

VLASTNÍCKE PRÁVO

Kupujúci nadobudne vlastnícke právo až po úplnom zaplatení kúpnej ceny Predávajúcemu za dodaný a prevzatý Tovar.

Čl. XII

NÁHRADA ŠKODY

V prípade že Kupujúci utrpí škodu spôsobenú Predávajúcim, predávajúci sa túto škodu zaväzuje v plnom rozsahu Kupujúcemu nahradiť.

Čl. XIII

ZÁVEREČNÉ USTANOVENIA

1. Otázky neupravené touto zmluvou sa spravujú príslušnými ustanoveniami zákona č. 513/1991 Zb. Obchodný zákonník v znení neskorších predpisov.
2. Táto Zmluva nadobúda platnosť dňom jej podpísania, účinnosť nadobúda dňom nasledujúcim po dni jej zverejnenia na webovom sídle Košického samosprávneho kraja.
3. Táto zmluva bola vyhotovená vo troch rovnopisoch, dva rovnopisy sú určené pre Kupujúceho a jeden rovnopis pre Predávajúceho.
4. Akékoľvek dodatky k zmluve musia byť vykonané iba písomnou formou a nadobúdajú platnosť dňom podpísania obomi zmluvnými stranami a účinnosť dňom nasledujúcim po dni jej zverejnenia na webovom sídle Košického samosprávneho kraja.
5. Zmluvné strany prehlasujú, že obsah tejto zmluvy sa zhoduje so súhlasnými, slobodnými a vážnymi prejavmi ich skutočnej vôle a že zmluvu neuzavreli v tiesni ani za nápadne nevýhodných podmienok. Zmluvné strany si zmluvu prečítali, jej obsahu porozumeli, na znak súhlasu ju vlastnoručne podpísali.
6. Neoddeliteľnou súčasťou zmluvy je Ponuka, ktorú Predávajúci predložil ako cenovú ponuku do verejného obstarávania, opečiatkovaná a podpísaná Predávajúcim, a Funkčné a technické špecifikácie predmetu zákazky.

V ……………… dňa …………………………. V ……………… dňa ………………………….

Predávajúci Kupujúci

 ......................................................... ....................................................

 PaedDr. Tatiana Švecová

 *riaditeľka školy*

1. Nehodiace sa škrtnúť [↑](#footnote-ref-1)